armvectores/hy_wikipedia_2023 huggingface dataset:
Մարթա Թորն

Մարթա Թորն (անգլ.՝ Martha Thorne, մարտի 6, 1953(1953-03-06), Ռոչեստեր, Նյու Յորք), ամերիկացի ճարտարապետ ակադեմիկոս, դասախոս, հեղինակ և խմբագիր։ Նա Պրիցկերի ճարտարապետական մրցանակի հիմնադիր տնօրենն է և Մադրիդի IE համալսարանի դեկանը։ Եղել է Չիկագոյի արվեստի ինստիտուտի դասախոս։


== Կենսագրություն ==
Թորնը պահպանում է իր գիտական աստիճանները Բուֆալոյում գտնվող Նյու Յորքի (արվեստի բակալավր, քաղաքաշինություն) և Փենսիլվանիայի (մագիստրոսի աստիճան, քաղաքային պլանավորում) համալսարաներում սովորելու տարիներից։ Նա շարունակել է իր կրթությունը Լոնդոնի տնտեսագիտական համալսարանում։
2005 թվականից սկսած Թորնը Պրիցկերի ճարտարապետական մրցանակի հիմնադիր տնօրենն է։ 1996-ից մինչև 2005 թվականները եղել է Չիկագոյի արվեստի ինստիտուտի ճարտարապետության բաժնի դասախոս։ Եղել է նաև Գրեհեմ բարձրագույն գիտությունների հիմնադրամի հոգաբարձուների խորհրդի անդամ և աշխատել Ճարտարապետության խորհրդատուների խորհրդի կանանց միջազգային արխիվում։ 2015 թվականից Մադրիդի և Սեգովիայի ճարտարապետության և դիզայնի համալսարանի դեկանն է, աշխատել է որպես արտաքին հարաբերությունների գծով դեկան՝ IE ճարտարապետության դպրոցում։


== Աշխատանքներ ==
1992, Visiones para Madrid: cinco ideas arquitectónicas, Zaha Hadid, Mikko Heikkinen & Markku Komonen, Hans Hollein, Alvaro Siza, Stanley Tigerman: [exposition], Centro Cultural Conde Duque, 16 noviembre-10 enero 1993
1994, Museos y arquitectura : nuevas perspectivas [Exposición del 10.05 al 12.06.1994 en la sala de exposiciones del Círculo de Bellas Artes, Madrid / comisaria Martha Thorne]
1999, The Pritzker Architecture Prize : the first twenty years (with Colin Amery; et al.)
2000, Rafael Moneo, Audrey Jones Beck Building, the Museum of Fine Arts, Houston (with Joe C Aker; Gary Zvonkovic; José Rafael Moneo)
2001, Modern trains and splendid stations: Architecture, design and rail travel for the twenty-first century
2002, David Adler, architect : the elements of style (with Richard Guy Wilson; Pauline C Metcalf)
2004, Unbuilt Chicago (with Art Institute of Chicago)
2006, Informe sobre el fomento de la arquitectura. Anexo (with Fundación Arquitectura Contemporánea)


== Ծանոթագրություններ ==
Կոջերմոյոլ (այլ կիրառումներ)

Կոջերմոյոլ, կարող է վերաբերել՝

Կոջերմոյոլ - գետ Ռուսաստանում, Իսակովայի վտակը
Կոջերմոյոլ - գետ Ռուսաստանում, Չիկշինայի վտակը
Յոլանդի Ֆիսեր

Յոլանդի Ֆիսեր (երբեմն օգտագործվում է «Վիսեր» սխալ տարբերակը, աֆրիկ.՝ Yolandi Visser, իրական անունը՝ Անրի Դյու Տուա, աֆրիկ.՝ Anri Du Toit, դեկտեմբերի 1, 1984(1984-12-01), Պորտ Ալֆրեդ, Սառա Բաարտման, Արևելյան Կապ, ՀԱՀ), հարավաֆրիկյան երգչուհի, դերասանուհի և ռեփեր։ Die Antwoord ռեփ-ռեյվ ոճի խմբի մենակատար։


== Կենսագրություն ==
Ծնվել է ՀԱՀ-ի Պորտ Ալֆրեդ քաղաքում։ Որդեգրվել է հոգևորականի ընտանիքի կողմից։ Առաջին անգամ փորձել է ձայնագրվել 16 տարեկանում, երբ սովորում էր գիշերօթիկ դպրոցում։ Դպրոցն ավարտելուց հետո Անրին աշխատելու նպատակով տեղափոխվում է Քեյփթաուն, որտեղ էլ հանդիպում է իր ապագա ամուսնուն՝ Ուոթքին Թյուդոր Ջոնսին (հայտնի է Weddy, Ninja և Max Normal կեղծանուններով), որի հետ ի սկզբանե աշխատել է The Constructus Corporation խմբի կազմում «Max Normal» նախագծի վրա։ 2007 թվականին ծնվում է զույգի միակ երեխան՝ Սիքսթին Ջոնսը (անգլ.՝ Sixteen Jones)։ 2011 թվականին զույգը որդեգրում է այն ժամանակ իննամյա Թոքիին (անգլ.՝ Tokkie)։
2006 թվականին «Max Normal» նախագիծն ավարտելուց հետո Յոլանդին ամուսնու հետ հիմնում է Die Antwoord խումբը։ Խմբի երրորդ մասնակիցն է դառնում DJ Hi-Tek-ը, ով գրեթե ոչ մի անգամ խմբի տեսահոլովակներում չի երևում։ 2014 թվականին Յոլանդին ամուսնու հետ նկարվում է Նիլ Բլոքմանի «Չափփի անունով ռոբոտը» (Հյու Ջեքմենի և Դև Փաթելի հետ միասին) ֆիլմում, որտեղ զույգը խաղում է հենց իրենց դերը։ Ֆիլմի պրեմիերան եղել է 2015 թվականի մարտի 5-ին։


== Ծանոթագրություններ ==


== Արտաքին հղումներ ==
Internet Movie Database
Yolandi Visser Discography at discogs.com
Մինամ, դու գեղեցիկ ես

«Մինամ, դու գեղեցիկ ես» (հանգըլ՝ 미남이시네요 / Մինամ-ի սինեյո, անգլ.՝ A.N.Jell: You're beautiful), հարավկորեական հայտնի դորամա (հեռուստասերիալ)։ Ռեժիսորը Հոն Սոն Չհանն է։ Ճապոնիայում հեռուստասերիալը հայտնի է «Իկսեմեն-դեսու-նէ» անվանմամբ։ 2011-ին եթեր է դուրս եկել դորամայի նորացված տարբերակը՝ բաղկացած արդեն 12 սերիայից։ Հեռարձակվել է 2009 թվականի հոկտեմբերի 7-ից նոյեմբերի 26-ը Հարավային Կորեայի SBS հեռուստաալիքով։ Յուրաքանչյուր սերիայի միջին տևողությունը 66 րոպե է։


== Սյուժե ==
Մի արևոտ օր Կու Մի Նյո անունով փոքրիկ սկսնակ միանձնուհի իր վարդագույն մոպեդով ուղևորվում է քաղաք՝ դեպի Հռոմ տոմսը վերցնելու համար։ Եվ այն, ինչի նա իսկապես չէր սպասում, որ նրա ետևից կգնա մի տարօրինակ ակնոցավոր տղամարդ։
Հոգնեցուցիչ հետապնդումից հետո, տղամարդը, որն իրեն անվանում էր Մայի մենեջեր, հաղորդեց նրա եղբոր մասին։ Պարզվեց, որ Կու Մի Նամը ընտրված է ձայնագրման ընկերության նախագահի կողմից հարյուրավոր հայտատուներից՝ օգնելու համար երկար տարիների աշխատանքից բավականին հոգնած մեներգչին։ Իհարկե, լուրը ամենաուրախալիներից է, բայց Մի Նամը այն ստանում է՝ լինելով ԱՄՆ-ում, որտեղ Կորեայում վերջերս կատարված պլաստիկ վիրահատությունը ուղղող վիրահատության է ենթարկվում, և ոչ մի կերպ չի կարող վերադառնալ՝ պայմանագիրը ստորագրելու համար։ Բայց քանի որ եղբայրն ու քույրն այսքան նման են, ապա թող Կու Մի Նյոն կատարի եղբոր դերը, մինչև վերջինս վերադառնա։ Հռոմ թռչել ցանկացող միանձնուհին սկսում է մտածել, թե արդյո՞ք դա Աստծո կողմից տրված նշան չէ և համաձայնում է մտնել արկածների մեջ։ Խմբում լինելու ընթացքում, շատ բան է փոխվում Կու Մի Նյոյի սրտում։ Կկարողանա՞ սկսնակ միանձնուհին հաղթահարել բոլոր դժվարությունները և գտնել սեփական երջանկությունը։


== Դերասաններ ==
Չան Կըն Սոկ - Հվան Տհե Գյոն
Պակ Շին Հյե - Կու Մի Նամ / Կու Մի Նյո
Լի Հոնգ Կի - Կան Օն Յու (Ջերեմի)
Ջունգ Յոնգ Հվա - Կան Շին Ու
ՅուԻ - Յու Հե Ի
Պե Գի Րին - Սան Յու («Հրաշտակներ» ֆան-ակումբի նախագահ)
Կիմ Ին Հվոն - Մա Հուն Ի (Մի Նամի մենեջեր)
Չհվե Րան - Կո Մի Ջա (Մի Նամի և Մի Նյոյի մորաքույր)
Կիմ Սյո Րոն - Մի Հվա Րան
Չոն Չհան - նախագահ Ան Սոն Չհան
Չհվե Սու Ըն - Վան Կհո Դի


== Ծանոթագրություններ ==


== Արտաքին հղումներ ==
Պաշտոնական կայք
Մնեմոզինա

Մնեմոզինա կամ սև ապոլոն (լատ.՝ Parnassius mnemosyne), առագաստաթիթեռների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
Խոշոր չափի թիթեռ է։ Արուների թևերի ընդհանուր գուներանգն ալրասպիտակ է, իսկ էգերինը՝ կիսաթափանցիկ, երբեմն՝ մուգ փոշեծածկով։ 30-35 մմ երկարությամբ առջևի թևերը սկավառակային (դիսկալ) հատվածում ունեն 2 սև պուտ, ապեքսի վրա՝ կիսաթափանցիկ և մոխրագույն պտեր։ Հետին թևերը 2-3 ավելի բաց գունավորված պտերով են՝ հետին հատվածում սև թեփուկներով փոշեծածկված։


== Տարածվածություն ==
Տարածված է Եվրոպայում, Կովկասում, Փոքր և Միջին Ասիայում, Իրանում, Աֆղանստանում և Արևմտյան Սիբիրում։ Տարածված է նաև Շիրակի (Աշոցք գյուղի շրջակայք), Գեղարքունիքի (Սևանի լեռնանցք), Տավուշի (Դիլիջան քաղաքի շրջակայք), Կոտայքի (Արզական, Գեղադիր, Գողթ և Հանքավան գյուղերի շրջակայք), Վայոց ձորի (Ջերմուկ քաղաքի, Գնիշիկ գյուղի շրջակայք), Սյունիքի (Լիճք, Շվանիձոր գյուղերի շրջակայք, Կալեր և Վանք լքված գյուղեր) մարզերում, «Խոսրովի անտառ» պետական արգելոցում, Արագած և Արայի լեռներում։


== Էկոլոգիա ==
Ապրում են լեռնատափաստանային գոտու մարգագետիններում և անտառային բացատներում։
Տալիս են մեկ սերունդ, թռիչքը նկատվում է մայիսի կեսից մինչև հուլիսի կես։ Թրթուրները զարգանում են անձխոտ ցեղի լոկալ տեսակների վրա։ Ձմեռում են ձվի կամ առաջին հասակի թրթուրների փուլում։


== Պահպանություն ==
Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի տեսակ։ Տեսակը ընդգրկված է Բեռնի կոնվենցիայի 2-րդ հավելվածում։
Անտառային պոպուլյացիաների թվաքանակը կայուն է և բավականաչափ բարձր, իսկ անտառահատ բիոտոպերում՝ ցածր և ենթարկվում է զգալի տատանումների։
Սպառնացող վտանգներից են ինքնաթիռներով անտառային տարածքների մշակումը թունաքիմիկատներով և անասունների գերարածեցումը։
Պահպանվում է «Խոսրովի անտառ» պետական արգելոցում, «Դիլիջան» և «Արևիկ» ազգային պարկերում, ինչպես նաև մի շարք անտառային արգելավայրերում։


== Ծանոթագրություններ ==
Ուլյաեգի

Ուլյաեգի (ռուս.՝ Уляеги), գետ Ռուսաստանում, հոսում է Կարելական ինքնավար հանրապետությունում։ Թափվում է Պալվատ Սուդակ լիճ։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Շույա, գետի ենթաավազանը՝ Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100112102000014493
Հիդրոլոգիական ուսումնասիրությունների կոդը - 102001449
Ավազանի կոդը - 01.04.01.001
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
.бг

.бг նախկինում պլանավորված Բուլղարիայի վերին մակարդակի ազգային դոմեն։
2007 թվականի հոկտեմբերի 24-ին Բուլղարիայի UniNet ասոցիացիան հայտարարեց, որ նրանք կառաջարկեն ստեղծել .бг դոմեն։
2008 թվականի հունիսի 23-ին Բուլղարիայի կառավարությունը Տեղեկատվական տեխնոլոգիաների և կապի պետական գործակալության նախագահ Պլամեն Վաչկովին և ICANN-ի նախագահ Փոլ Թումիին ուղղված նամակում պաշտոնապես հայտարարեց, որ մտադիր է գրանցել դոմենը։ ICANN-ը 2009 թվականի հոկտեմբերի 30-ին հաստատեց վերին մակարդակի միջազգայնացված դոմենների օգտագործումը։
2010 թվականի մայիսի 18-ին ICANN-ը մերժեց .бг դոմենը, քանի որ այն նման էր բրազիլական .br դոմենին։
2014 թվականի նոյեմբերի 7-ին ICANN-ը հաստատեց .бг դոմենը։


== Ծանոթագրություններ ==
(3071) Նեստերով

(3071) Նեստերով (անգլ.՝ Nesterov), աստերոիդ աստերոիդների գոտու արտաքին մասում։ Հայտնաբերվել է 1973 թվականի մարտի 28-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 3,205351 ա. մ., առավելագույնը մոտենում է 2,9456 ա. մ. հեռավորության վրա և հեռանում 3,4651 ա. մ.։ Արեգակի շուրջ մեկ ամբողջական պտույտ է կատարում 2096,1 երկրային օրվա ընթացքում, իր ուղեծրով շարժվելով միջինում 0,171748 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3071) Նեստերով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոչիի գեղարվեստի թանգարան

Սոչիի գեղարվեստի թանգարան (ռուս.՝ Со́чинский худо́жественный музе́й ), մշակութային, կրթական հաստատություն  Սոչի քաղաքի Կենտրոնական շրջանում։


== Պատմություն ==
Շենքը կառուցվել է 1936 թվականին ճարտարապետության ակադեմիկոս Իվան Վլադիսլավովիչ Ժոլտովսկու նախագծով և նախատեսված է եղել վարչական հաստատության համար։ Գեղարվեստի թանգարանը դաշնային նշանակության ճարտարապետական հուշարձան է։
1972 թվականից այստեղ է տեղավորվել Սոչիի ցուցասրահը, 1976 թվականից՝ Սոչիի գեղարվեստի թանգարանը։ Թանգարանում հավաքվել է մոտ 6000 անտիկ, ռուսական, խորհրդային, օտարերկրյա արվեստի ցուցանմուշներ  նկարչության, գրաֆիկայի, քանդակի, կիրառական արվեստի, գեղարվեստական արդյունաբերության բաժիններում։
Մշտական ցուցադրությունն ընդգրկում է մ.թ.ա. 1-ին դարից մինչև ժամանակակից արվեստի նմուշներ և ներկայացնում է Մզիմտինյան գանձը, ինչպես նաև Վլադիմիր Մակովսկու, Միխայիլ Կլոդտի, Լև Լագորիոյի, Պյոտր Կոնչալովսկու, Սերգեյ Գերասիմովի, Պյոտր Ուիլյամսի, Իլյա Մաշկովի, Սոլոմոն Նեկրիտինի, Նիկոլայ Անդրոնովի, Դմիտրի Ժիլինսկու ստեղծագործությունները։
Ցուցահանդեսային սրահներում կազմակերպվում են ցուցահանդեսներ նվիրված անհատ նկարիչների արվեստին, պետական  և մասնավոր հավաքածուներ ներկայացնող ստեղծագործական միություններին։ Թանգարանն ունի գեղարվեստի սրահ, որտեղից կարելի է ձեռք բերել արվեստի ստեղծագործություններ, գեղարվեստական հնաոճ իրեր, վարպետների ստեղծած ոսկերչական իրեր, ժողովրդական վարպետների և Կալինինգրադի սաթի կոմբինատի  աշխատանքներ։


== Ծանոթագրություններ ==


== Արտաքին հղումներ ==
Պաշտոնական կայք
99 տներ

«99 տներ» (անգլ.՝ 99 Homes), 2014 թվականին նկարահանված ամերիկյան ֆիլմ, որի ռեժիսորն է Ռամինա Բահրանին։ Ֆիլմի պրեմիերան տեղի է ունեցել 71-րդ Վենետիկյան կոնֆերանսի ժամանակ։ ԱՄՆ-ում ֆիլմը ցուցադրվել է 2015 թվականի սեպտեմբերի 25-ին։


== Սյուժե ==
Կոռուպացված գործակալ Ռիք Քարվերը իր տնից վտարում է գործազուրկ հորը՝ Դենիս Նեշային։ Նեշային այլ ելք չի մնում քան աշխատել Քարվերի մոտ տունը հետ վերադարձնելու հույսով։ Նեշը սկսում է գործել այնպես, ինչպես Քարվերը, նա ինքն էլ է մտնում կոռուպցիայի աշխարհ։


== Դերերում ==
Էնդրյու Գարֆիլդ՝ Դենիս Նեշ
Լաուրա Դերն՝ Լին Նեշ
Մայքլ Շաննոն՝ Ռիք Քարվեր
Թիմ Գուինի՝ Ֆրենկ Գրին
Նոա Լոմակս՝ Քոննր Նեշ


== Ընդունում ==
Ֆիլմը հիմնականում ստացել է դրական արձագանքներ։ Rotten Tomatoes կայքում 113 հոգու քվեարկությունների արդյունքում ֆիլմը 10 բալանոց համակարգով ստացել է 7․5 բալ, այն ունեցել է 90% դրական արձագանք։ 31 կինոքննադատների արձագանքների հիման վրա Metacritic կայքում ֆիլմը հավաքել է 100 միավորից 76-ը։ «Դրական ընդհանուր արձագանքների հաշվով» այս ֆիլմը ունի բարձր վարկանիշ։


== Մրցանակներ և անվանակարգեր ==
2016 թվականին որպես երկրորդ պլանի լավագույն դերասան անվանակարգում ստացել է «Ոսկե գլոբուս» մրցանակ (Մայքլ Շաննոն)
2016 թվականին որպես երկրորդ պլանի լավագույն դերասան անվանակարգում ստացել է «Քննադատի ընտրություն» մրցանակ (Մայքլ Շաննոն)
2016 թվականին որպես երկրորդ պլանի լավագույն դերասան անվանակարգում ստացել է «Անկախ հոգի» մրցանակ (Մայքլ Շաննոն)
2016 թվականին որպես երկրորդ պլանի լավագույն դերասան անվանակարգում ստացել է «ԱՄՆ-ի կինոդերասանների Գիլդիի մրցանակ» մրցանակ (Մայքլ Շաննոն)
2016 թվականին երկու անվանակարգում «Սատուրն» մրցանակ որպես լավագույն անկախ ֆիլմ և որպես երկրորդ պլանի լավագույն դերասան (Մայքլ Շաննոն)
2014 թվականին 71-րդ Վենետիկյան կոնֆերանսում ստացել է երկու մրցանակ՝ SIGNIS՝ հատուկ հիշաակում (Ռոման Բահրանի), Vittorio Veneto Film Festival մրցանակ լավագույն ֆիլմի համար (Ռոման Բահրանի), ինչխես նաև Ոսկե առյուծ նոմինացիա (Ռոման Բահրանի)


== Ծանոթագրություններ ==
Սոսանո

Սոսանո  (իտալերեն՝ Sossano), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 4123 մարդ (2008), բնակչության խտություն՝ 206 մարդ/կմ²։ Զբաղեցնում է 20 կմ² մակերես։ Փոստային ինդեքս 36040 ։ Հեռախոսային կոդ՝ 0444։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Լուսիանո Վիետո

Լուսիանո Վիետո (իսպ.` Luciano Vietto, դեկտեմբերի 5, 1993, Կորդովա, Արգենտինա), արգենտինացի ֆուտբոլիստ, հարձակվող։ Հանդես է գալիս «Ատլետիկո Մադրիդում»։


== Ակումբային կարիերա ==


=== Երիտասարդ տարիներ ===
Վիետո սկսել է իր կարիերան «Էստուդիանտեսի» երիտասարդական թիմում։ Այնուհետև նա տեղափոխվել է արգենտինական «Ռասինգ»։ 2011 թվականին նա տեղափոխվել է արգենտինական թիմի առաջին կազմ։ Իր դեբյուտը նշել է 2011 թվականի դեկտեմբերի 27-ին` «Լաունսի» դեմ խաղում։ Հաջորդ մրցաշրջանում նա դարձավ թիմի հիմնական հարձակվողը։ 2012 թվականի սեպտեմբերի 4-ին՝ «Սան Մարտինի» դեմ խաղում Վիետո դարձել է հեթ-տրիկի հեղինակ, խփելով իր առաջին գոլերը «Ռասինգի» կազմում։


=== «Վիլյառեալ» ===
2014 թվականի ամռանը Վիետոն տեղափախովել է իսպանական «Վիլյառեալ»։ Տրանսֆերը արժեցել է 5.5 միլիոն եվրո։ Լա լիգայում իր դեբյուտը նշել է օգոստոսի 24-ին՝ «Լևանտեի» դեմ խաղում, փոխարինելով Ջովանի դոս Սանտոսին։ Սեպտեմբերի 24-ին՝ «Ռայո Վալեկանոյի» դեմ խաղում Վիետոն դարձել է դուբլի հեղինակ՝ խփելով իր առաջին գոլերը իսպանական ակումբի կազմում։


=== «Ատլետիկո Մադրիդ» ===
2015 թվականի ամռանը Լուսիանոն տեղափոխվել է «Ատլետիկո Մադրիդ», փոխարինելով «Յուվենտուս» տեղափոխված Մարիո Մանջուկիչին։ Տրանսֆերը արժեցել է 20 միլիոն եվրո։ Իր դեբյուտը նշել է սեպտեմբերի 12-ին՝ «Բարսելոնայի» դեմ խաղում, երկրորդ խաղակեսում փոխարինելով Գաբիին։ Իր առաջին գոլը խփել է հոկտեմբերի 4-ին «մադրիդյան դերբիի» շրջանակներում կայացած «Ռեալ Մադրիդի» դեմ խաղում։


== Միջազգային կարիերա ==
Վիետոն 2012 թվականի դեկտեմբերին Արգենտինայի Մ20 հավաքականի կազմում մասնակցել է Ամերիկայի գավաթի խաղարկությանը։ Նա մասնակցել է՝ Չիլիի, Պարագվայի, Բոլիվիայի և Կոլումբիայի հավաքականների դեմ խաղերին։ Բոլիվիայի երիտասարդական հավաքականի դեմ խաղում Վիետոն դարձել է դուբլի հեղինակ։


== Ակումբային վիճակագրությունը ==


== Ձեռքբերումներ ==
Լա Լիգայի ամսվա լավագույն ֆուտբոլիստ - դեկտեմբեր 2014


== Ծանոթագրություններ ==


== Արտաքին հղումներ ==
Պրոֆիլը soccerway.com կայքում
Պրոֆիլը thetopforward.com կայքում
Պրոֆիլը transfermarkt.com կայքում
Մոմ (չափման միավոր)

Միջազգային մոմ, լույսի ուժի՝ գործածությունից դուրս եկած միավոր, հավասար է այն կետային աղբյուրի լույսի ուժին, որը բոլոր ուղղություններով հավասարաչափ ճառագայթելիս, 1 ստեռի հավասար մարմնային անկյան ներսում առաջացնում է 1 լմ հավասարաչափ լուսային հոսք։
Միջազգային մոմը սահմանվել է 1909 թվականին և կիրառվել 1921 թվականից։ 1948 թվականին միջազգային մոմը փոխարինվել է մոմ միավորով, վերջինս էլ՝ կանդելայով (1967)։


== Կապը այլ միավորների հետ ==
1 միջազգային մոմ = 1, 005 մոմ
Բլագոդատնոե (գյուղ, Գրախովսկի շրջան)

Անվան այլ կիրառումների համար տե՛ս՝ ԲլագոդատնոեԲլագոդատնոե (ռուս.՝ Благодатное, ուդմ.՝ Пархатар), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը 2003 թվականին գրանցված տվյալներով կազմում էր 252 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բալամ (Արդենների գավառ)

Բալամ (ֆր.՝ Balham), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2010 թվականի դրությամբ կազմում է 135 մարդ, բնակչության խտությունը` 76.27 մարդ/կմ²։ Բնակավայրը զբաղեցնում է 1.77 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 55 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 85 աշխատունակ (15-64 տարեկան) բնակիչ, որոնցից ակտիվ էին 66-ը, իսկ ոչ ակտիվները` 19։ Ակտիվության ցուցանիշը կազմում է 77,6 %։ 66 աշխատունակ մարդկանցից աշխատել է 58 անձ (30 տղամարդ և 28 կին)։ Գործազուրկ են եղել 8 անձ (7 տղամարդ և 1 կին)։ 19 անաշխատունակներից 1-ը եղել են աշակերտներ կամ ուսանողներ, 10-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մազերի

Մազերի (վրաց.՝ მაზერი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Դիրք ==
Գյուղը գտնվում է ծովի մակարդակից 1660 մետր բարձրության վրա։ Շրջկենտրոն Մեստիայից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 159 մարդ։


== Ծանոթագրություններ ==
Կուտ (գյուղ, Նովովոդոլաժսկի շրջան)

Անվան այլ կիրառումների համար տե՛ս՝ ԿուտԿուտ (ուկրաիներեն՝ Кут), գյուղ Ուկրաինայի Խարկովի մարզի Նովովոդոլաժսկի շրջանում։ Հիմնադրվել է 1650 թվականին։
2001 թվականի տվյալներով Կուտ գյուղում բնակվում էր 50 մարդ։ Բնակավայրը զբաղեցնում է 0,26 կմ² տարածք։ Բնակչության խտությունը կազմում էր 192,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դնեպրովսկի (Ադըղեա)

Դնեպրովսկի (ռուս.՝ Днепровский, ադըղե.՝ Днепровскэр), խուտոր Ռուսաստանի Դաշնության Ադըղեայի Հանրապետության Գիագինսկայայի շրջանի կազմում։


== Բնակչություն ==
Բնակչության թիվը 2019 թվականի տվյալներով կազմում է 178 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրուգլոե (գյուղ, Վոլչանսկի շրջան)

Անվան այլ կիրառումների համար տե՛ս՝ ԿրուգլոեԿրուգլոե (ուկրաիներեն՝ Кругле), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1700 թվականին։
2001 թվականի տվյալներով Կրուգլոե գյուղում բնակվում էր 21 մարդ։ Բնակավայրը զբաղեցնում է 0,44 կմ² տարածք։ Բնակչության խտությունը կազմում էր 47,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բալկի (այլ կիրառումներ)

Բալկի, կարող է վերաբերել՝

Բալկի - ավան, Ուկրաինայի Խարկովի մարզի Կրասնոգրադի շրջանում
Բալկի - գյուղ, Ուկրաինայի Խմելնիցկիի մարզի Վինկովեցկի շրջանում
Բալկի - գյուղ, Ուկրաինայի Ղրիմի Ինքնավար Հանրապետության Բախչիսարայի շրջանում
Բալկի - գյուղ, Ուկրաինայի Ղրիմի Ինքնավար Հանրապետության Բելոգորսկի շրջանում
Բալկի - գյուղ, Ուկրաինայի Վիննիցայի մարզի Բառի շրջանում
Գուրգուռ (ջրվեժ)

Գուրգուռ, ջրվեժ Հայկական լեռնաշխարհում, Արածանիի վրա, Ողական բերդից ոչ հեռու, Խոզմո կոչվող լեռան տակ։ Ունի 8-10 մետր բարձրություն։ Ջրվեժի դղրդյունը լսվում է Մշո դաշտի Քարաձոր և Կարմիր ծառ գյուղերում։


== Ծանոթագրություններ ==
Ազաղբյուր

Ազաղբյուր, գյուղ Արևմտյան Հայաստանում, Բիթլիսի վիլայեթի Մշո գավառում` արգավանդ դաշտում։
XIX դարի վերջին ուներ 80 տուն հայ բնակիչ։ Բնակիչների հիմնական զբաղվածությունը անասնապահությունն ու երկրագործությունն էր։
Գյուղը թուրքերի կողմից ավերվել է առաջին համաշխարհային պատերազմի ժամանակ։ Բնակիչների մեծ մասը զոհ է գնացել 1915 թվականի մեծ եղեռնին, իսկ փոքր մասը գաղթել է Արևելյան Հայաստան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մանտուրովսկի շրջան (Կոստրոմայի մարզ)

Անվան այլ կիրառումների համար տե՛ս՝ Մանտուրովսկի շրջան (այլ կիրառումներ)Մանտուրովսկի շրջան (ռուս.՝ Мантуровский район), մունիցիպալ շրջան Ռուսաստանի Դաշնության Կոստրոմայի մարզում։
Ստեղծվել է 1928 թվականին։ Վարչական կենտրոնը՝ Մանտուրովո։


== Աշխարհագրություն ==
Շրջանի տարածքի մակերեսը կազմում է 2667 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 4887 մարդ։ Բնակչության խտությունը կազմում էր 1,83 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ավիավթար Բուրյաթիայում (2019)

Ան֊24-ի ավիավթար Նիժնեանգարսկում, 2019 թվականի հունիսի 27-ին Բուրյաթիայի Հանրապետության Նիժնեանգարսկ քաղաքում տեղի ունեցած ավիավթար։ Ան֊24 ինքնաթիռը իրականացնում էր չվերթ՝ Ուլան-Ուդե - Նիժնեանգարսկ - Իրկուտսկ ուղղությամբ, սակայն Նիժնեանգարսկում վայրէջք կատարելիս օդանավը դուրս է եկել թռիչքուղուց, ապա հրդեհվել։ Օդանավում եղել է 47 մարդ, որոնցից 42-ը՝ ուղևոր, 5-ը՝ անձնակազմի անդամներ։ Ավիավթարի հետևանքով զոհվել են ինքնաթիռի 2 օդաչուները։


== Ավիավթար ==
Ըստ «Արիգ Ուս» լրատվական կայքի՝ օդանավն Ուլան-Ուդեից դեպի Նիժնեանգարսկ չվերթը պետք է իրականացներ դեռևս հունիսի 26-ի երեկոյան, սակայն չվերթը հետաձգվել է մառախուղի ու ցածր տեսանելիության պատճառով։
2019 թվականի հունիսի 27-ի առավոտյան իրականացվել է նախորդ օրը նախատեսված չվերթը և մոտավորապես ժամը 10:20 ՌԴ Նիժնեանգարսկի օդանավակայանում ուղևորատար Ան֊24 ինքնաթիռն արտակարգ վայրէջք է կատարել։
Ինչպես փոխանցում է РИА Новости-ն՝ երկու օդաչուները մահացել են, ևս 19 հոգի հոսպիտալացվել է։ Նշվում է, որ ինքնաթիռում 42 ուղևոր է եղել, նրանցից մեկը՝ երեխա։
Ավիավթարից հետո՝ Բուրյաթիայի Հանրապետության նախագահի մամլո քարտուղար Ալեքսեյ Ֆիշևը հաղորդել է, որ «Անգարա» ավիաընկերությանը պատկանող Ան֊24 ուղևորատար ինքնաթիռը վթարային վայրէջք է կատարել Նիժնեանգարսկի օդանավակայանում։ Ֆիշևի հաղորդմամբ՝ զոհվել են երկու օդաչուները, 19 ուղևոր հոսպիտալացվել է։ Փրկվել է 45 հոգի։ Վայրէջքի պահին օդանավը դուրս է եկել թռիչքուղու սահմաններից, ապա բախվել է մաքրման սարքավորումների շինությանը, ինչի արդյունքում ինքնաթիռում հրդեհ է բռնկվել։
Ավելի ուշ հայտնի դարձավ, որ ինքնաթիռի անձանակազմը, նկատելով շարժիչներից մեկի խափանումը, որոշում է կայացրել վերադառնալ Նիժնեանգարսկի օդանավակայան։ Ավիավթարից ժամեր անց ուղևորներից մեկը համացանցում մի տեսանյութ է հրապարակել. նկարահանած կադրերում երևում է, թե ինչպես է օդանավն իջնում, մտնում թռիչքուղի, դուրս գալիս դրա սահմաններից և բախվում շինությանը։


== Օդանավ ==
Ավիավթարի է ենթարկվել Antonov An-24RV ինքնաթիռը՝ գրանցված RA-47366 համարի ներքո, սերիական համարը՝ 77310804: Այն առաջին անգամ օդ է բարձրացել 1977:


== Զոհեր ==
«Անգարա» ավիաընկերությունից հաղորդեցին, որ Բուրյաթիայի ավիավթարի ժամանակ զոհվել են անձնակազմի եկու անդամները. նրանցից մեկը օդանավի հրամանատարն է եղել, ով փորձառու օդաչու էր և իր մասնագիտական գործունեության ընթացքում ուներ ընդհանուր առմամբ 15,7 հազար թռիչքային ժամ և 34 տարվա աշխատանքային փորձ, իսկ անձնակազմի մյուս անդամը՝ Բորդանովն ուներ ընդհանուր առմամբ 13,7 հազար թռիչքային ժամ և 35 տարվա աշխատանքային փորձ։


== Հետաքննություն ==
Միջպետական ավիացիոն կոմիտեն (ՄԱԿ) սկսել է ավիավթարի հետաքննություն։ բացի այդ, նաև քրեական գործ է հարուցվել, և հետաքննություն է սկսվել։


== Ծանոթագրություններ ==


== Արտաքին հղումներ ==
Նիժնեանգարսկում վայրէջք կատարելիս հրդեհվել է Ան֊24 օդանավը
Ան֊24 ինքնաթիռի ավիավթարը Բուրյաթիայում
Ծաչխուրի

Ծաչխուրի (վրաց.՝ წაჩხური), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 408 մարդ։


== Ծանոթագրություններ ==
Դոմբաթ

Անվան այլ կիրառումների համար տե՛ս՝ Դոմբաթ (այլ կիրառումներ)Դոմբաթ, գյուղ Արևմտյան Հայաստանում, Էրզրումի վիլայեթի Դիադինի գավառակում։ Գտնվում էր Դիադին քաղաքից 57 կմ հյուսիս-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վիզինգա

Անվան այլ կիրառումների համար տե՛ս՝ Վիզինգա (այլ կիրառումներ)Վիզինգա (ռուս.՝ Визинга, կոմի՝ Визин сикт), գյուղ Ռուսաստանի Կոմիի հանրապետության Սիսոլսկի շրջանի կազմում։
Բնակչությունը 2002 թվականին գրանցված տվյալներով կազմում էր 7140 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պաղեստինի ֆուտբոլի ազգային հավաքական

Պաղեստինի ֆուտբոլի ազգային հավաքականը ներկայացնում է Պաղեստինը ֆուտբոլի միջազգային մրցաշարերում և առանձին հանդիպումներում։ Կառավարվում է Պաղեստինի ֆուտբոլի ասոցիացիայի կողմից։ ՖԻՖԱ-ի անդամ է 1998 թվականից։ Անվտանգության նկատառումներից ելնելով մինչև 2008 թվականի հոկտեմբերի 26-ի Հորդանանի դեմ խաղը հավաքականը իր հանդիպումները չէր անցկացնում Պաղեստինի տարածքում։
Պաղեստինի հավաքականը ոչ մի անգամ չի մասնակցել Աշխարհի առաջնություններին և Ասիայի գավաթներին։
ՖԻՖԱ-ի դասակարգման աղյուսակում զբաղեցնում է 172-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Պաղեստինի ֆուտբոլի ասոցիացիայի պաշտոնական կայքը Archived 2019-05-29 at the Wayback Machine.
Պաղեստինի հավաքականի պաշտոնական Տվիտերի էջը
Պաղեստինի հավաքականի պաշտոնական Ֆեյսբուքի էջը
Պաղեստինի հավաքականը FIFA.com-ում Archived 2018-11-05 at the Wayback Machine.
Պաղեստինի հավաքականը soccerway.com կայքում
Սավինո (այլ կիրառումներ)

Սավինո, կարող է վերաբերել՝

Սավինո - գյուղ Ռուսաստանի Նովգորոդի մարզի Նովոգորոդսկի շրջանի կազմում։
Սավինո - գյուղ Ռուսաստանի Սմոլենսկի մարզի Գագարինսկի շրջանի կազմում։
Սավինո - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Սավինո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Սավինո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Սավինո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Սավինո - գյուղ Ռուսաստանի Տուլայի մարզի Զաօկսկի շրջանի կազմում։
Բլեք Լեյք

Բլեք Լեյք (անգլ.՝ Black Lake), սև լիճ, լիճ՝ Կանադայի Սասկաչևան նահանգում։ Գտնվում է նահանգի հյուսիսում, Քրի լճի հյուսիսում և Աթաբասկա լճից արևելք։ Կանադայի խոշորագույն լճերից մեկը` 428 կմ ջրային տարածք, ընդհանուր մակերեսը` 464 կմ², Սասկաչևան նահանգի տասնմեկերորդ խոշոր լիճը։ Ծովի մակերևույթից 281 մ բարձրություն վրա։
Սև լիճ  հարևան Քրի գետի միջով, Վոլոլթոն լճից հարավ-արևելքից Ֆոնդ-Դե Լակ գետի միջով, Սելվին լճից՝ հյուսիսից Չիպման գետի միջով։ Փոքր Սաուտեր գետը նույնպես հոսում է լիճ։ Լճից Ֆոնդ-դե Լակ գետի երկայնքով արտահոսք դեպի Աթաբասկա լիճը (Մակենցի ավազան)։ Լճում կան շատ փոքր կղզիներ և միայն մեկ մեծ` Ֆիր կղզին, կղզիների ընդհանուր մակերեսը 36 կմ² է։ Սև լճի գյուղը գտնվում է լճի հյուսիս-արևմտյան ափին՝ Ֆոնտ դյու Լակ գետի աղբյուրի մոտ։ Բնակիչների մեծ մասը հնդիկներ են, ընդհանուր բնակչությունը 2006 թվականին կազմում էր 1150 մարդ․
Լճում ապրող ձկների տեսակները՝ պիկե խոռոչ, հյուսիսային պիկե, լճի իշխան, գորշություն։


== Ծանոթագրություններ ==
Եկատերինովկա (Սալսկի շրջան)

Անվան այլ կիրառումների համար տե՛ս՝ Եկատերինովկա (այլ կիրառումներ)Եկատերինովկա (ռուս.՝ Екатериновка), գյուղ Ռուսաստանի Ռոստովի մարզի Սալսկի շրջանում։ Եկատերինովսկի գյուղական համայնքի վարչական կենտրոնն է։
Ուլյա

Անվան այլ կիրառումների համար տե՛ս՝ Ուլյա (այլ կիրառումներ)Ուլյա (էստ․՝ Ulja), գյուղ Էստոնիայի Հիյումաա նահանգի Էմմաստե շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կռաավի

Կռաավի (էստ․՝ Kraavi), գյուղ Էստոնիայի Վիրումաա նահանգի Անցլա շրջանում։
2011 թվականի տվյալներով գյուղում բնակվում էր 185 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գոզլու (գետակ)

Գոզլու, գետակ Արցախի Հադրութի շրջանում։ Հոսում է շրջկենտրոն Հադրութ քաղաքի միջով։


== Ծանոթագրություններ ==
Muse EP

Muse (EP), բրիտանական Muse ռոք-խմբի առաջին մինի-ալբոմն է, թողարկվել է 1998 թ. մայիսի 11-ին՝ Dangerous լեյբլի կողմից։ Սահմանափակ ալբոմի 999 օրինակները ձայնագրվել են և թողարկվել են "Sawmills" ստուդիայում, և թողարկվել 1998 թ. մայիսի 11-ին՝ նույն ստուդիային պատկանող Dangerous լեյբլի կողմից։ Սկավառակից երեք երգերը՝ 
«Overdue», «Cave» և «Escape» հետագայում տեղ գտան խմբի առաջին լիարժեք Showbiz ալբոմում։


== Երգացանկ ==
Բոլոր երգերի հեղինակն է Մեթյու Բելլամին. 


== Ծանոթագրություններ ==


== Արտաքին հղումներ ==
Ալբոմը խմբի պաշտոնական կայքում Archived 2011-04-29 at the Wayback Machine.
Կլոկովո (գյուղ, Գլինկովսկի շրջան)

Անվան այլ կիրառումների համար տե՛ս՝ ԿլոկովոԿլոկովո (ռուս.՝ Клоково), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աջ ձեռքի կանոն

Աջ ձեռքի կանոն, մագնիսական դաշտում շարժվող ուղիղ հաղորդիչում մակածված էլեկտրական հոսանքի ուղղությունը որոշելու կանոն, եթե աջ ձեռքի ափը պահենք մագնիսական դաշտի ուժագծերին հանդիպակաց, իսկ 90°–ով բացված բութ մատը ուղղենք հաղորդչի շարժման ուղղությամբ, ապա պարզված չորս մատերը ցույց կտան հաղորդիչում մակածված հոսանքի (ինչպես նաև՝ էլշուի) ուղղությունը։


== Տես նաև ==
Ձախ ձեռքի կանոն
Վիգալա (գետ)

Անվան այլ կիրառումների համար տե՛ս՝ Վիգալա (այլ կիրառումներ)Վիգալա' (էստ․՝ Vigala jõgi), գետ Էստոնիայում։ Հանդիսանում է Կազարի գետի ամենամեծ վտակը։ Գետը անցնում է Լյաենեմաա, Ռապլամաա, Մառտնա, Կեհտնա շրջաններով, Լիհուլա,Մեռյամաա, Վիգալա քաղաքներով ու բազմաթիվ գյուղերով։ Գետը սկիզբ է առնում Կայեվա ռաբա ճահիճներից և թափվում է ավելի մեծ գետ Կազարի գետ։ Ունի 95 կմ երկարություն, իսկ ավազանի տարածքը 1520 կմ² է։ Աջ վտակն է Կոդիլան, ձախը՝ Կուուսիկուն և Վելիսեն։


== Արտաքին հղումներ ==
Վիգալա գետի էջը շրջակա միջավայրի գրանցամատյանում (Էստ.)


== Ծանոթագրություններ ==
Կոստանդին Դ

Անվան այլ կիրառումների համար տե՛ս՝ Կոստանդին Դ (այլ կիրառումներ)Կոստանդին Դ (ապրիլի 17, 1313 - դեկտեմբերի 21, 1362 կամ հունվարի 3, 1363(1363-01-03)), Հայոց թագավոր Կիլիկիայում 1345 թվականից։ Կիլիկիան Հայաստանի վերջին հզոր արքան։ Հաջորդել է Կոստանդին Գ Լուսինյանին։ Կիլիկիահայոց Նղրյանների իշխանական տոհմից՝ Հեթումյանների ազգականը (մայրը՝ Մարիունեն, Սմբատ գունդստաբլի թոռն էր), հայ իշխաններից՝ մեծ մարաջախտ և Նղր բերդի տեր Բաղդինի որդին։ Համախմբելով հայրենասեր իշխաններին՝ 1346 թվականին ետ մղեց մամլուքների ու թուրքմենների հարձակումը, ազատագրեց Կապան կարևոր բերդը։ 1347 թվականի ամռանը ջախջախեց Կիլիկիա ներխուժած Եգիպտոսի սուլթանության առաջապահ գնդերը, իսկ աշնանը Կիպրոսի նավատորմիղի աջակցությամբ ազատագրեց Այաս նավահանգստային կենտրոնը։ Օգտագործելով իր ռազմական հաջողություննեևը Կոստանդինը փորձեց հաշտություն հաստատել Եգիպտոսի հետ։ Սակայն Եգիպտոսի սուլթանը, մերժելով Կոստանդնի առաջարկը՝ Հալեպի ամիրայության և Իկոնիայի թուրքմենների զինակցությամբ վերսկցեց պատերազմը։ Եգիպտոսը գրավեց Այասը, թուրքմենները՝ Պապեռոն բերդը, Հալեպի ամիրան՝ երկրի արևելյան շրջանները։ Օգտվելով 1348-1349 թվականներին Եգիպտոսում ծավալված գահակալական կռիվներից՝ Կոստանդինը Հռոդոսի Սուրբ Հովհաննես օրդենի ասպետների օգնությամբ ջախջախեց Հալեպի ամիրայի ասպատակիչ զորամասը և հասավ մինչև Ալեքսանդրետի ծովը։ Պապի և Արևմուտքի պետությունների օգնությամբ սին խոստումներից հիասթափված Կոստանդնի և Մեսրոպ Ա Արտազեցի կաթողիկոսի նախաձեռնությամբ 1361 թվականին Սսում գումարված ժողովը չեղյալ հայտարարեց հայ և կաթոլիկ եկեղեցիների միության վերաբերյալ նախկին ժողովների որոշումները, դատապարտեց պապականության վարքագիծը։ Կոստանդնի անունով հատվել է ոսկյա դրամ։
Դոնյա Սամիր Գանեմ

Դոնյա Սամիր Գանեմ (մասրի՝ دنيا سمير غانم, հունվարի 1, 1985(1985-01-01), Կահիրե, Եգիպտոս), եգիպտացի դերասանուհի և երգչուհի։ Նա դերասան Յուսեֆ Սամիր Գանեմի և դերասանուհի Դալալ Աբդուլազիզի դուստրն է, և Էմիի (Ամալ) քույրը։ Դոնյան սկսել է իր դերասանական կարիերան 2001 թվականից, երբ դեռ 16 տարեկան էր։ Առաջին ֆիլմը, որտեղ նա խաղացել է, կոչվել է «Արդարությունը շատ դեմքեր ունի» (արաբ․՝ للعدالة وجوه كثيرة‎‎ - Լիլ Ադալա Վոգոուհ Քաթերա)։


== Դերասանական կարիերա ==
Դոնյան մասնակցում էր երկու հեռուստաշոուներին, երբ դեռ երեխա էր։ Նա Եգիպտոսում ուշադրության արժանացավ «Արդարությունը շատ դեմքեր ունի» շոուում խաղալու ժամանակ։ Ֆիլմում իր առաջին ելույթը տեղի է ունեցել 2005 թվականին կատակերգու Մոհամեդ Հենեդիի հետ։
Դոնյայի տաղանդները նկատելի դարձավ այն ժամանակ, երբ նա դեռ երեխա էր և մասնակցում էր դպրոցական միջոցառումներին և շոուներին։ Նրա հայրը լաց էր լինում, երբ առաջին անգամ լսում էր դստեր կատարմամաբ Ֆեյրուզի երգերից մեկը, և նրա մայրը խրախուսում էր դստերը իր կարիերայի համար դեռևս վաղ տարիքից։
Եգիպտական տարբեր թոք-շոուներին մասնակցելու ժամանակ Դոնյան առանձնանում էր այլ արաբ երգիչներից իր նմանակել կարողանալու հմտությամբ։ Նրա ամենահայտնի իմիտացիան Ահլամի ձայնով Միրիամ Ֆարեսի երգը կատարելն էր։ Նրա առաջին երգի անունը «Far2 el Sen» է։ 
Նա Էլիզայի և Ձագեբ Ալամայի հետ արաբական X Factor-ի չորրորդ եթերաշրջանի ժյուրիի անդամ էր։


== Ֆիլմագրություն ==
1995-ին որպես Նադյան (امراة وامراة)
2001-ին որպես Նադա (للعدلة وجوه كثيرة)
2002-ին որպես Ֆարդոս (زمن عماد الدين)
2004-ին որպես Լեյլա (عباس الابيض فى اليوم الاسود)
2004-ին որպես Դոլլա (احلام البنات)
2005-ին որպես Նավալ (يانا ياخالتى)
2007-ին որպես Հահան (احزان مريم)
2008-ին որպես Մոնա (كباريه)
2008-ին որպես Հեբա (اتنين فى واحد)
2008-ին որպես Աիաա (شارع18)
2008-ին որպես Լաիալլի (كافيه تشينو)
2009-ին որպես Սամիրա (الفرح)
2009-ին որպես Լեյլա (طير انت)
2009-ին որպես Մարիմ (عزبة ادم)
2010-ին որպես Յերմեն (لا ترجع ولا استسلام)
2010-ին որպես Հադի (الكبير اوى ج1)
2011-ին որպես Դինա (اكس لارج)
2011-ին որպես Նեսմա (365 يوم سعادة)
2011-ին որպես Հադիա (الكبير اوى  ج2)
2013-ին որպես Հադիա (الكبير اوى ج3)
2014-ին որպես Հադիա (الكبير اوي ج4)
2015-ին որպես Լահֆա (Lahfa) Ռեմադան շոու
2016-ին որպես Նելլի (Nelly We Sherihan) Ռեմադան շոու
2017-ին որպես Էթաաբ (Fel La La Land) Ռեմադան շոու


== Ծանոթագրություններ ==
Ապստամբություն Բաունտիի վրա (ֆիլմ, 1935)

Ապստամբություն Բաունտիի վրա (անգլ.՝ Mutiny on the Bounty), ամերիկյան ֆիլմ՝ նկարահանված 1935 թվականին, որը պատմում է 18-րդ դարի վերջում «Բաունտի» նավի վրա տեղի ունեցածի մասին։ Նկարահանված է Չարլզ Նորթհոֆֆի և Ջեյմս Նորման Հոլլի համանուն վեպի հիման վրա (1932)։
1962 թ. դուրս եկավ ֆիլմի 3 ժամանոց ռիմեյքը, որտեղ խաղում էր Մառլոն Բրանդոն։


== Սյուժե ==
18-րդ դարի անգլիական նավատորմը առանձնանում էր իր կարգապահությամբ։ Փոքրիկ մեղքերը պատժվում էին մտրակահարությամբ, իսկ մեծերը՝ մահապատժով։ Այս պատճառով նավաստիները հաճախ ապստամբում էին և փորձում ազատվել ճնշումներից։
1789 թվական։ «Բաունտի» նավի անձնակազմը, որը ղեկավարում էր դաժան կապիտան Բլայը, հեռանում է Թաիթիի ափերից։ Մինչ այդ, մոտ 6 ամիս շարունակ նրանք ենթարկվում էին կապիտանի և նրա թափթփուկների կողմից բարոյական և ֆիզիկական բռնությունների։
Տանջալից աշխատանքն ու ուտելիքի բացակայությունը ստիպում է անձնակազմին ապստամբություն բարձրացնել։ Այն բարձրացնում է գյուղական ծագումով մի նավաստի՝ Քրիստիան Ֆլետչերը։ Կապիտանին և նրա մարդկանց ոչնչացնելուց հետո նրանք հետ են վերադառնում Թաիթի և որոշում են անցկացնել իրենց մնացած կյանքն այնտեղ։ Սակայն նրանց երազանքները չպետք է իրականանային, քանի որ գործը հասավ մինչև թագավորական դատաստան։


== Դերերում ==


== Ծանոթագրություններ ==


== Արտաքին հղումներ ==
«Ապստամբություն «Բաունտիի» վրա»(անգլ.) ֆիլմը Internet Movie Database կայքում
«Ապստամբություն «Բաունտիի» վրա»(անգլ.) ֆիլմը allmovie կայքում:
«Ապստամբություն «Բաունտիի» վրա»(անգլ.) ֆիլմը Rotten Tomatoes կայքում
Մամ (Բաբերդի գավառ)

Մամ, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Ճորոխ գետի ձախ ափին։


== Պատմամշակութային կառույցներ ==
Մամի մոտակայքում գտնվում էր հայկական Ս. Քրիստափոր վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վարկալա

Վարկալա (անգլ.՝ Varkala, մալայալամ՝ വര്‍ക്കല), քաղաք Հնդկաստանի Կերալա նահանգում՝ Տիրուվանանտապուրամ շրջանում։ Կարևոր զբոսաշրջային կենտրոն է։


== Աշխարհագրություն և կլիմա ==
Տեղակայված է Տրիվանդրամ քաղաքից մոտ 50 կմ դեպի հյուսիս-արևմուտք, Կոլամ քաղաքից 37 կմ դեպի հարավ-արևելք և Կոչչի քաղաքից 180 կմ հեռավորության վրա։ Քաղաքի բարձրությունը ծովի մակարդակից կազմում է 0 մ։
Քաղաքի կլիման կարելի է բնութագրել որպես արևադարձային կլիմա չոր ձմեռներով և անձրևոտ ամռներով։ Միջին տարեկան ջերմաստիճանը կազմում է 26,8 °C: Տարեկան տեղումների նորման մոտ 2256 մմ է (առավել չոր ամիսը հունվարն է, տեղումների նորման՝ 19 մմ, իսկ խոնավ ամիսը՝ հունիսը, նորման՝ 457 մմ): Ամենատաք ամիսը ապրիլն է, որի միջին ջերմաստիճանը 28,6 °C է: Ամենացուրտ ամիսը հուլիսն է, երբ միջին ջերմաստիճանը 25,9 °C է: Այսպիսով, ամենատաք և ամենացուրտ ամիսների միջին ջերմաստիճանի տարբերությունը միայն 2,7 °C է։


== Բնակչություն ==
2001 թվականի մարդահամարի տվյալներով՝ Վարկալայի բնակչությունը կազմում է 42 273 մարդ։ Տղամարդիկ կազմում են ընդհանուր բնակչության 49 %, կանայք՝ 51 %։ Գրագիտության միջին մակարդակը 88 % է (տղամարդկանց շրջանում՝ 92 %, կանանց՝ 85 %): 6 տարեկանից փոքր երեխաները կազմում են բնակչության 11 %-ը։


== Տրանսպորտ ==
Խոշոր երկաթուղային կայարան է։ Մոտակա օդանավակայանը գտնվում է Տրիվանդրամում (55 կմ)։


== Ծանոթագրություններ ==
Վելեսի համայնք

Վելեսի համայնք (մակեդոներեն՝ Општина Велес), երկրորդ մակարդակի վարչատարածքային միավոր Մակեդոնիայի Հանրապետության կենտրոնական հատվածում։ Վարչականորեն մտնում է Վարդարյան ստատիստիկ շրջանի կազմի մեջ։
Վարչական կենտրոնը համարվում է Վելես քաղաքը, որը նաև համայնքի խոշորագույն քաղաքն է։


== Աշխարհագրություն ==
Վելեսի համայնքը տեղակայված է Բալկանյան թերակղզու վրա՝ Մակեդոնիայի Հանրապետության կենտրոնական հատվածում։ Զբաղեցնում է 427,45 կմ² տարածք։
Վարչական կենտրոնը Վելեսն է։ Հյուսիս-արևմուտքում սահմանակցում է Պետրովեցի, հյուսիս-արևելքում՝ Սվետի-Նիկոլեի, արևելքում՝ Լոզովոյի, հարավ-արևելքում՝ Գրադսկոյի, հարավ-արևմուտքում՝ Չաշկայի, իսկ արևմուտքում՝ Զելենկիովոյի համայնքներին։
Խոշորագույն քաղաք Վելեսից բացի վարչական միավորի կազմի մեջ մտնում են նաև 29 գյուղական բնակավայրեր։


== Բնակչություն ==
Ըստ 2002 թվականի մարդահամարի տվյալների՝ համայնքի բնակչությունը կազմում է 55 108 մարդ։ Նույն թվականի մարդահամարի տվյալներով բնակչության ազգային կազմը հետևյալն էր՝

մակեդոնացիներ` 84,86 %
բոսնիացիներ՝ 4,37 %
ալբանացիներ` 4,17 %;
թուրքեր` 3,13 %
գնչուներ` 1,45 %
սերբեր` 0,98 %
առումիններ` 0,62 %
այլ՝ 0,42 %


== Տես նաև ==
Մակեդոնիայի Հանրապետության վարչական բաժանում
Վարդարյան շրջան


== Ծանոթագրություններ ==
Մելինե Մանուշյան

Մելինե Մանուշյան (Մելինէ Մանուշեան, 1913, Կոստանդնուպոլիս, Օսմանյան կայսրություն - դեկտեմբերի 6, 1989(1989-12-06), Փարիզ), ֆրանսահայ գործիչ։
Դիմադրության մասնակից Միսաք Մանուշյանի կինը։
Ծնվել է 1913 թվականին Կ. Պոլսում։ Հայոց Ցեղասպանության ժամանակ զրկվում է ծնողներից, մանկությունը անցկացնում որբանոցներում։ Մինչև 1926 թվականն ապրել է Մարսելում, 1934 թվականին ծանոթանում է ապագա ամուսնու հետ։ Մոտ հարաբերությունների մեջ է եղել Շառլ Ազնավուրի ընտանիքի հետ։
Միսաք Մանուշյանի՝ կնոջն ուղարկած վերջին նամակի բնօրինակը պահվում է Կոնգրեսի գրադարանում, Վաշինգտոն։ Լուի Արագոնը, ոգեշնչված Մանուշյանի վերջին նամակից՝ ուղղված կնոջը, գրել է «Տողեր՝ հիշատակի համար» (Strophes pour se souvenir) բանաստեղծությունը.
Միսաք Մանուշյանի մահապատժի իրագործումից հետո Մելինեն խուսափեց ֆաշիստական կալանքից և ողջ մնաց պատերազմում։ Նա այլևս երբեք չամուսնացավ և երեխա չունեցավ։ 1954 թվականին Մելինե Մանուշյանը գրում է ամուսնուն նվիրված հուշեր, որոնց հիման վրա նկարահանվել է ֆիլմ 1985 թվականին։


== Հղումներ ==
Կենսագրություն
MISSAK MANOUCHIAN: HIS LAST LETTER


== Ծանոթագրություններ ==
Ալ-Քասրայի շրջան

Ալ-Քասրայի շրջան, (արաբ․՝ ناحية الكسرة‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Դեյր-էլ-Զորի գավառի 7 շրջաններից մեկը։
Վարչական կենտրոնն է Ալ-Քասրա քաղաքը։ 2004 թվականի մարդահամարի տվյալներով շրջանը ունի 63 226 բնակչություն։ Հիմնական զբաղմունքը անասնապահությունն է՝ ուղտաբուծություն, խոշոր և մանր եղջերավոր անասուններ։ Մերձավոր Արևելքի ամենաերկար գետի՝ Եփրատի ափին գտնվելու շնորհիվ բնակչությունը կարողանում է զբաղվել ոռոգովի երկրագործությամբ։
Ունի 14 գյուղեր և ավաններ՝

Աբու Խաշաբ (أبو خشب)
ալ-Ալի (العلي)
ալ-Հառմուշիա (الهرموشية)
ալ-Շատի (الشاطئ)
ալ-Սաուվա (الصعوة)
Զաղիր (زغير)
Հավայիջ (حوايج )
Հավայիջ Բումսաա (حوايج بومصعة)
Հավայիջ Զիյաբ (حوايج ذياب)
Մուհեյմիդա (محيميدة)
Ջարվան (جروان )
Ջիզրաթ ալ-Բուհմիդ (جزرة البوحميد)
Ջիզրաթ Միլաջ (جزرة ميلاج)
Սաֆիրա Թահթանի (سفيرة تحتاني)


== Ծանոթագրություններ ==
Սեարա

Սեարա (պորտ.՝ Ceará), նահանգ Բրազիլիայի հյուսիս-արևելքում, մտնում է Հյուսիսարևելյան տարածաշրջան տարածաշրջանի մեջ։ Սահմանակից է Բրազիլիայի Պիաուի, Պերնամբուկու, Պարաիբա, Ռիու Գրանդի դու Նորտի նահանգների հետ, ինչպես նաև հյուսիսում և արևելքում շրջապատված է Ատլանտյան օվկիանոսով։ Վարչական կենտրոնն է Ֆորտալեզա քաղաքը։


== Ծանոթագրություններ ==


== Արտաքին հղումներ ==
Նահանգի պաշտոնական կայք
(2205) Գլինկա

(2205) Գլինկա (անգլ.՝ Glinka), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 27-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,003419 ա. մ., առավելագույնը մոտենում է 2,6336 ա. մ. հեռավորության վրա և հեռանում 3,3733 ա. մ.։ Արեգակի շուրջ մեկ ամբողջական պտույտ է կատարում 1901,18 երկրային օրվա ընթացքում, իր ուղեծրով շարժվելով միջինում 0,189357 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2205) Գլինկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստելլա Աբիդ

Ստելլա Պիարի Աբիդ(1903 - 1989), Տրինիդադ և Տոբագոյում աշխատող նախկին հանրային բժիշկ։ Նա բժիշկ է եղել Սան Ֆերնանդոյում և բժշկական ղեկավար՝ Հարավային Տրինիդադի դպրոցներում։ Նա առաջին կին բժիշկն էր Ինդո-Տրինիդադում։


== Վաղ կյանք և կրթություն ==
Ստելլան Քլարենս Քարմայքլ Աբիդի դուստրն էր, որը Չարլիվիլում հնդկացիների կանադական առաքելության դպրոցի տնօրենն էր և օրենսդիր խորհրդի անդամ։ Աղջկա մայրը մահացել էր, երբ նա դեռ մանկահասակ էր։ Ստելլան կրթություն է ստացել Սան Ֆերնանդոյի Նապարիմի օրիորդաց միջնակարգ դպրոցում, որտեղ եղել է առաջին աշակերտը, որը պարգևատրվել է Քեմբրիջի պատանեկան հավաստագրով և հետո Սուրբ Հովսեփի վանքում՝ Պորտ օֆ Սփեյնում։ Հրաժարվելով իր տատիկի կողմից կազմակերպված ամուսնությունից՝ Աբիդը ստանձնել է դպրոցի ուսուցչուհու մասնագիտությունըը։
Ոգեշնչված Ռոզալի Սանովարի՝ առաջին Ինդո-տրինիդադցի բուժքույր դարձած կնոջ պատմությամբ, Աբիդը քույրական գործի ուսուցման դիմում է ներկայացրել։ Ի պատասխան՝ հայրը նրան առաջարկել է բժիշկ դառնալ։  Երբ աղջիկը դիմել է Տրինիդադի Պրեսբիտերական եկեղեցու ղեկավարին, որպեսզի նրան ուղարկեն Կանադա՝ բժշկություն սովորելու համար, նրան ասել են. «Հնդիկ աղջիկները բարոյապես թույլ են և չեն կարողանա դիմանալ նման ճնշմանը»։ «Այդ հնդկացիներից մեկը» չլինելու խոստումը վերցնելով՝ հայրը Ստելլային Կանադա է ուղարկել։ Նա Տորոնտոյի համալսարանում ստացել է բժշկական դոկտորի աստիճան և հավաստագիր է ստացել։


== Կարիերա ==
Աբիդը համարվում է առաջին Ինդո-տրինիդադցի կինը, որը բժիշկ է դարձել։ Նա Սան Ֆերնանդոյիբաննակում ծառայել է որպես բժշկական սպա և բժշկական տեսուչ Հարավային Տրինիդադի դպրոցներում:244–245։ Մասնագիտացել է հանրային առողջապահության ոլորտում և նկատել, որ առաջին հերթին բուժում է հարկավոր վարակիչ հիվանդությունների համար։ Ակտիվորեն մասնակցել է անկիլոստոմներին արմատախիլ անելու աշխատանքներին։ 1954 և 1979 թվականներին Տրինիդադում և Տոբագոյում դեղին տենդի բռնկումները կանխելու համար ջանք չի խնայել։


== Անձնական կյանք ==
Աբիդի և լեյբորիստական առաջնորդ Ադրիան Քոլա Ռիենզիի ամուսնության արդյունքում ծնվել են նրանց երեխաները, սակայն ամուսնալուծությունից հետո երեխաները մնացել են Կանադայում և կրել են հոր ազգանունը։


== Պատվավոր կոչումներ և պարգևներ ==
Աբիդը 1988 թվականին պարգևատրվել է Չակոնիայի ոսկե մեդալով, 1971 թվականին պետությանը մատուցած ծառայությունների համար ոսկե մեդալով։ 1980 թվականին նրան պատկերել են Տրինիդադի և Տոբագոյի թողարկած նամականիշերի վրա։


== Նշումներ ==


== Ծանոթագրություններ ==
Կամպոմարինո

Կամպոմարինո (իտալերեն՝ Campomarino), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 6658 մարդ, բնակչության խտությունը կազմում է 85 մարդ/կմ²։ Զբաղեցնում է 76 կմ² մակերես։ Փոստային ինդեքս՝ 86042, հեռախոսային կոդ՝ +39 0874։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0875 5311
Էլեկտրոնային փոստ՝ comune.campomarino@aliseo.it
Պաշտոնական կայք՝ http://www.comune.campomarino.cb.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մարիզա Բաստե

Մարիզա Բաստե (ֆր.՝ Maryse Bastié, փետրվարի 27, 1898(1898-02-27)[…], Լիմոժ - հուլիսի 6, 1952(1952-07-06), Բրոն), ֆրանսիացի օդաչու, որը 1930-ական թվականներին կին-ավիատորների շրջանում մի քանի համաշխարհային ռեկորդ է սահմանել։


== Կենսագրություն ==
Ծնվել է 1898 թվականի փետրվարի 27-ին Լիմոժում։ Մարիզան 11 տարեկանում կորցրել է հորը, իսկ նրա ընտանիքն ամեն ինչ արել է գոյատևելու համար։ Եվ այդ պատճառով նա պատանեկան տարիքում աշխատել է կոշիկի գործարանում։ Անհաջող ամուսնությունից հետո նա երեխա է ունեցել, որը մահացել է փոքր տարիքում։
Երկրորդ անգամ ամուսնացել է Առաջին համաշխարհային պատերազմի օդաչու Լուի Բաստիեյի հետ և հրապուրվել օդագնացությամբ, ինչի արդյունքում որոշել է դառնալ օդաչու։ Բաստեն ստացել է թռիչքներ կատարելու արտոնագիր։ Նրա ամուսինը 1926 թվականին մահացել է  ինքնաթիռի վթարից, որից հետո Բաստեն սկսել է զբաղվել բարձրագույն պիլոտաժով, որպեսզի գումար վաստակի և շարունակի զբախվել իր սիրելի գործով։ 1927 նա ձեռք է բերել իր սեփական ինքնաթիռը՝ CaudronC.109։

1930-ական թվականներին Բաստեն մի քանի համաշխարհային ռեկորդ է սահմանել կին ավիատորների շրջանում՝ թռիչքի տևողության, ամենաերկար տարածության և Հարավային Ատլանտյան օվկիանոսով միայնակ թռիչքի համար։ Նրա ռեկորդներից մեկը սահմանվել է 1931 թվականի հունիսին՝ ԽՍՀՄ թռիչքի ժամանակ. օդաչուն դուրս է եկել Փարիզից և վայրէջք կատարել Նիժնի Նովգորոդի մոտ՝ թռչելով  2976 կմ։
1935 թվականին Մարիզա Բաստեն իր սեփական թռիչքային դպրոցն է հիմնել է Օռլի օդանավակայանում։ Նա ծառայել է Ֆրանսիայի օդուժում, հասնելով կապիտանի կոչման, թռչել ավելի քան 3000 ժամ։ 1937 թվականին նա հրապարակել է պատմություն, որը կոչվում էր «Ailes ouvertes: carnet d’une aviatrice»։
Երկրորդ համաշխարհային պատերազմի ժամանակ եղել է ֆրանսիական դիմադրության անդամ։ Արժանացել է մի շարք մրցանակների։

1952 թվականի հուլիսի 6-ին Լիոնում տեղի ունեցած կոնֆերանսից հետո Մարիզա Բաստենի ինքաթիռը վթարի է ենթարկվել, ինչի արդյունքում վերջինս զոհվել է։ Նա թաղվել է Փարիզի Մոնպառնասի գերեզմանատանը։


== Հիշատակում ==
Օդաչուի անուն են կրում Ֆրանսիայում մի քանի ուսումնական հաստատություններ և կանադական Bombardier  կանադական բազմազգ կորպորացիայի ստորաբաժանումներից մեկը
Նրա անունով են կոչվել են  Ֆրանսիայի մի քանի քաղաքների փողոցներ
1955 թվականին Ֆրանսիայի կառավարությունը Մարիզա Բաստենի պատկերը թողարկել է պատվել է փոստային նամականիշի վրա
Փարիզի արևմուտքում՝ Boulevard du Garigliano M. Valin փոքրիկ պուրակում, գտնվում է օդաչուի հուշարձանը


== Ծանոթագրություններ ==


== Արտաքին հղումներ ==
Maryse Bastié, une carrière et une vie de très haut vol #1
Lycée Maryse Bastié
Collège Maryse bastié
О том, как француженка на Нижегородчину с неба свалилась
Ворошиловские всадники и французская лётчица Мариза Бастье. Омск. 1937 год.